Mette Gjerskov (S), 2007-01-12:
Jeg er glad for, at ministeren er så glad for samarbejdet med Dansk Gartneri, for det var faktisk ud fra et forslag fra Socialdemokratiet, at den tidligere minister begyndte at drøfte det her med Dansk Gartneri.
Der er ingen tvivl om, at de jo godt er klar over, at deres erhvervs overlevelse afhænger af, at de får løst det her problem.
Derfor er de selvfølgelig i mine øjne meget konstruktive med hensyn til at få løst problemerne.
Men det hjælper jo ikke noget, når man ikke kan få godkendt nye sprøjtemidler, fordi ansøgningerne ligger i store bunker ovre i Miljøstyrelsen.
Det hjælper heller ikke noget, at man bliver ved med at henvise til, at Kirsten Jensen-udvalget tilbage i 2003 har sagt, at det nok ikke er så nemt at lave en behandlingshyppighed for dansk frugt og grønt.
Hvorfor skal der ikke sættes et klart mål for, hvor mange pesticider man skal bruge i dansk gartneri?
Vi ved i dag meget mere, end vi gjorde i 2003, da Kirsten Jensen-udvalget var en smule skeptisk.
Jeg vidste ikke, at det var et forslag fra Socialdemokraterne, men det er kun dejligt.
Vi lytter til dem, og alle gode forslag fra oppositionen bringer vi meget gerne i spil, og det har vi i hvert fald gjort nu.
Jeg er sådan set enig i, at det jo ikke er hensigtsmæssigt, at der ligger en pukkel i Miljøstyrelsen.
Det anerkender de sådan set også, da jeg spurgte ind til det i forbindelse med forberedelserne til i dag.
Men som jeg har hørt det, arbejder de på højtryk derovre, og i løbet af 2007 forventer de at være forbi puklen.
Med hensyn til behandlingshyppigheden er det et meget teknisk spørgsmål, og derfor henviser miljøministeren sådan set også i sin redegørelse til det svar, hun allerede har givet.
Men hvis man har særlige spørgsmål om det, vil jeg opfordre til, at man stiller dem direkte ovre i Miljøministeriet.
Tak til ministeren for hendes bemærkninger.
Jeg synes, det er vigtigt også for mig at anerkende, at regeringen faktisk har rykket sig lidt.
Hver eneste gang vi fra Socialdemokratiets side tager den her sag op, så rykker regeringen sig lidt.
Det synes jeg er vældig positivt, men jeg synes også, vi må understrege, at der er tale om så alvorligt et problem, at et så lille skridt ikke er nok.
De små initiativer, regeringen har taget, synes jeg ikke er tilstrækkelige.
Der er f.eks., hvad angår godkendelse af sprøjtemidler, ingen tvivl om, at Økologisk Landsforening efterlyser, at de får nogle muligheder.
De efterlyser også muligheder for omlægning.
Hvor mange af de landdistriksmidler, ministeren omtaler skal bruges til omlægning af økologi, skal gå til gartnerier og frugtavl?
Der er ingen, der ønsker pesticidrester i frugt og grønt, og vi har jo alle sammen meget ambitiøse planer på det her område.
Nu er jeg helt ny på området og skal sætte mig ind i det, men jeg er meget imponeret over alle de ting, der er iværksat, og over alt det, som lige nu er på trapperne og på vej.
Jeg vil gerne fremhæve den aftale, man har indgået med Dansk Gartneri om øget afrapportering og bedre rådgivning, som jo er startet op pr. 1. januar.
Nu skal den lige have tid til at virke, men den venter jeg mig utrolig meget af.
Så kommer der den her nye task force, og den vil netop kunne gå ind, hvis nogen har forslag til forbedringer, og drøfte dem.
Det er en task force, hvor man faktisk får samlet alle interessenterne på området og også alle de relevante ministerier.
Så jeg synes, det er fint, at vi kan samle det i taskforcen og man hele tiden kan komme med konstruktive indspark til den.